Die N1 – Is Dit Net Ek Of Is Als Tos? | Watkykjy
Volgens Gautengers is dit die enigste goeie ding wat uit die Kaap uit kom. Maar dis die inkom met die N1 wat almal se moere koer.
Elke dag sit talle voorstedelinge vir ure en stoom terwyl hulle hierdie "snel"-weg navigate werk toe. Dis meter vir meter vorentoe kruip, vloek vir die BMW wat in die geellyn verbygly, hand in die lug gooi vir die four wheel drive wat voor jou indruk, uitfreak as 'n minibus taxi jou boelie en bietjie in jou broek piepie as die premier se motorcade jou in 'n ongemaklik klein spasie tussen die barricades indwing om verby te kom.
En dan's hy by die werk, twee ure later en reg om te moor. Net agt ure voor jy die nagmerrie kan herleef. En daar's reën in die lug. Great.